পরিবেশওঅরণ্যমন্ত্রক
আজাদি কা অমৃত মহোৎসব উপলক্ষ্যে শ্রী ভূপেন্দ্র যাদব, ছাত্র এবং যুবাদের সবুজ শপথ পাঠ করালেন
নতুন দিল্লি, ৪ অক্টোবর, ২০২১
একবার ব্যবহারযোগ্য প্লাস্টিক দূরীকরণ বিষয়ে ভার্চুয়াল মাধ্যমে দেশের নানা অংশের যুবা এবং ছাত্রদের সঙ্গে সংযোগ স্থাপন করে কেন্দ্রীয় পরিবেশ, বন এবং জলবায়ু পরিবর্তন মন্ত্রী শ্রী ভূপেন্দ্র যাদব বলেছেন যে, জলবায়ু পরিবর্তনের বিরুদ্ধে অন্যতম গুরুত্বপূর্ণ যে কাজটি আমরা ব্যক্তিগতভাবে করতে পারি, সেটি হল সচেতনভাবে আমাদের জীবনশৈলীর পরিবর্তন ঘটাতে পারি। তিনি জোর দিয়ে বলেন, আর অন্য কোনো গ্রহ নেই, তিনি সকলকে স্মরণ করিয়ে দেন যে, যা আমাদের আছে, তা আমাদের পৈতৃক সম্পত্তি নয়, বরং আমাদের ভবিষ্যৎ প্রজন্মের কাছ থেকে নেওয়া ঋণ।
শ্রী যাদব জোর দিয়ে বলেন যে, প্লাস্টিক বর্জ্য ব্যবস্থাপনা এবং একবার ব্যবহারযোগ্য প্লাস্টিক, আমাদের লক্ষ্য পূরণে সাফল্যের জন্য জন অংশগ্রহণ বাধ্যতামূলক। তিনি বলেন, আমাদের প্রয়োজন, আমাদের পরিবেশের অছি হিসেবে কাজ করা।
কেন্দ্রীয় পরিবেশ মন্ত্রী সারা দেশের ছাত্র ও যুব, যারা ভার্চুয়াল ওয়েবিনার যোগ দেন, তাঁদের সবুজ শপথ পাঠ করান। উপস্থিত ছিলেন ভারত সরকারের পরিবেশ, বন ও জলবায়ু পরিবর্তন দপ্তরের প্রতিমন্ত্রী শ্রী অশ্বিনী কুমার চৌবে।
২০২২ এর মধ্যে একবার ব্যবহারযোগ্য প্লাস্টিক দূরীকরণে প্রধানমন্ত্রী শ্রী নরেন্দ্র মোদীর আহ্বানকে মনে রেখে ভারত সরকারের পরিবেশ, বন এবং জলবায়ু পরিবর্তন মন্ত্রকের প্রতীকি সপ্তাহ পালনের জন্য অন্যতম থিম হিসেবে চিহ্নিত হয়েছে, “একবার ব্যবহারযোগ্য প্লাস্টিক ব্যবহার এড়াতে সচেতনতা কর্মসূচী”। আজাদি কা অমৃত মহোৎসবের অধীনে এটি পালিত হচ্ছে ৪ – ১০ই অক্টোবর ২০২১।
আজাদি কা অমৃত মহোৎসবের অধীনে অনুষ্ঠানক্রমের প্রথমে ছাত্র, যুব, ইকো ক্লাব এবং যুব সংগঠনগুলি ইন্টারঅ্যাক্টিভ ওয়েবিনারে যোগ দিলেন এবং ছাত্র ও যুবদের দেশ থেকে একবার ব্যবহারযোগ্য প্লাস্টিক দূরীকরণে সবুজ শপথ নেওয়ানো হল।
ওয়েবিনারে আলাপচারিতায় একবার ব্যবহারযোগ্য প্লাস্টিক দূরীকরণ ঘিরে গণ আন্দোলন গড়ে তুলতে দেশের ছাত্র ও যুবাদের সক্রিয় হওয়ার ডাক দেওয়া হয়। পরিবর্তনের মাধ্যম হিসেবে ছাত্র এবং যুবাদের শক্তিকে তুলে ধরা হয়। বিভিন্ন কাজের জন্য নিজেদের তৈরি করতে ছাত্র ও যুবদের জন্য কি কি সুবিধা আছে, তাও তুলে ধরা হয়।
একবার ব্যবহারযোগ্য প্লাস্টিক অতি নিকৃষ্ট এবং প্রচুর বর্জ্য তৈরি করে। একবার ব্যবহারযোগ্য প্লাস্টিকের ব্যবহার এড়ানোর লক্ষ্যে আচারণগত পরিবর্তন অন্যতম গুরুত্বপূর্ণ এবং কার্যকর পদক্ষেপ। সমাজে আচরণগত পরিবর্তন আনতে ছাত্র ও যুবরা গুরুত্বপূর্ণ মাধ্যম।
ওয়েবিনারে বিহার, উত্তরপ্রদেশ, গুজরাট এবং মহারাষ্ট্রের ছাত্র, যুবারা প্লাস্টিক বর্জ্য এবং একবার ব্যবহারযোগ্য প্লাস্টিক কমাতে তাদের মহল্লায় কাজ করার অভিজ্ঞতা বর্ণনা করেন। পৃথিবী এবং তার প্রাকৃতিক পরিবেশকে রক্ষা করতে, বর্জ্যের পরিমাণ কমাতে, পুনর্ব্যবহারে জোর দিতে, একবার ব্যবহারযোগ্য প্লাস্টিকের জিনিসপত্র ব্যবহার না করতে প্লাস্টিক থলির জায়গায় কাপড়ের থলি ব্যবহার করতে, পরিবেশকে পরিচ্ছন্ন রাখতে, আরো বৃক্ষ রোপন করতে, শক্তি এবং জল সংরক্ষণ করতে ছাত্র এবং যুবরা সর্বতো প্রয়াস চালানোর শপথ নেন।
সচেতনতা সপ্তাহ উদযাপনে রাজ্য এবং কেন্দ্রশাসিত অঞ্চলগুলিকে স্কুল ছাত্র এবং যুবা, নাগরিক এবং নাগরিক গোষ্ঠী, শিল্প, বাজার সংস্থা, শহরের পুর প্রশাসন এবং গ্রাম পঞ্চায়েতকে নিয়ে সচেতনতা বৃদ্ধি কর্মসূচী গ্রহণের জন্য অনুরোধ করা হয়। মন্ত্রকের সঙ্গে যুক্ত আঞ্চলিক এবং অধস্তন কার্যালয়, প্রতিষ্ঠান, সংস্থা সারা ভারতেই একবার ব্যবহারযোগ্য প্লাস্টিক সম্পর্কে সচেতনতা বৃদ্ধি করার কাজকর্ম করতে পারে।
একবার ব্যবহারযোগ্য প্লাস্টিক অতি গুরুতর পরিবেশগত সমস্যা। প্লাস্টিক জলে পড়ে সাগর ও সমুদ্রে পৌঁছোয় এবং সামুদ্রিক পরিবেশ এবং ভারসাম্যে প্রভাব ফেলে। একবার ব্যবহারযোগ্য প্লাস্টিক পণ্যের দূষণের মোকাবিলায় নাগরিকদের অংশগ্রহণ গুরুত্বপূর্ণ উপাদান।
মন্ত্রক, রণকৌশল নিয়েছে, জোর দিয়েছে আচরণগত পরিবর্তন, সংগ্রহের জন্য প্রাতিষ্ঠানিক ব্যবস্থা জোরদার করা, প্লাস্টিক বর্জ্যকে আলাদা করা এবং পুনর্ব্যবহার করা এবং শিল্পকে এই কাজে যুক্ত করার উপর। দীর্ঘকালীন উপভোগ এবং উৎপাদন সময়ের দাবী। একবার ব্যবহারযোগ্য প্লাস্টিক ব্যবহার এড়াতে এবং কার্যকর প্লাস্টিক ব্যবস্থাপনার জন্য সচেতনতা গড়ে তোলা গুরুত্বপূর্ণ উপাদান। ছাত্র এবং যুবারা এনসিসি, এনএসএস, ইয়ুথ ক্লাব এবং ইকো ক্লাবের মাধ্যমে একবার ব্যবহারযোগ্য প্লাস্টিক ব্যবহার রোধে উপযুক্ত পরিবেশ গড়ে তুলতে সাহায্য করতে পারে এবং কার্যকরী প্লাস্টিক বর্জ্য ব্যবস্থাপনাতেও সাহায্য করতে পারে।
CG/AP/SFS
(Visitor Counter : 131